Oznam Ústredia Sociálnej poisťovne na webovom sídle [www.socpoist.sk](http://www.socpoist.sk) dňa 6.10.2020:

*„Sociálna poisťovňa (SP) vyzýva poistencov, aby pri žiadosti o pandemické ošetrovné využívali predovšetkým****elektronickú formu komunikácie****. Táto cesta urýchli spracovanie ich žiadosti v Sociálnej poisťovni, čo je dôležité najmä v čase pandémie, keď sú zamestnanci SP maximálne vyťažení a poistenci očakávajú vyplatenie dávky čo najskôr.*

*Poistenec žiada o pandemické ošetrovné vyplnením žiadosti. Ten, kto nemá aktivovanú elektronickú schránku (na Slovensko.sk), ale má mobilný telefón, na ktorý môže byť zaslaná SMS notifikácia, využije tento formulár –*[*Žiadosť o ošetrovné (počas krízovej situácie)*](https://ocr.vicepremier.sk/portal)*. Na záver do formulára doplní overovací kód z SMS a formulár jednoducho odošle do SP.*

*Na konci mesiaca poistenec vyplní a zašle do Sociálnej poisťovne čestné vyhlásenie (pre vyplatenie ošetrovného je dôležitá informáciu o počte dní, počas ktorých ošetroval člena rodiny). Aj toto vyhlásenie je najlepšie vyplniť a zaslať elektronicky – nájdete ho tu:*[*Čestné vyhlásenie k žiadosti o ošetrovné (počas krízovej situácie)*](https://ocr.vicepremier.sk/portal/vyhlasenie)*.*

*Pre tých poistencov, ktorí majú zriadenú elektronickú schránku na Ústrednom portáli verejnej správy*[*www.slovensko.sk*](http://www.slovensko.sk/)*, je elektronická komunikácia so Sociálnou poisťovňou už dávnejšie samozrejmosťou. Tí sa prihlásia pomocou občianskeho preukazu s elektronickým čipom (elektronickou identifikačnou kartou eID) tu –*[*Žiadosť o ošetrovné (počas krízovej situácie)*](https://prihlasenie.slovensko.sk/oamfed/idp/samlv20?SAMLRequest=nZJNbxMxEIbv%2FRUr3xO7m89aSaTQCBGpwNKkHLhNd8fEir%2FweFP493i3LRQVcuA6Hr%2Fv887MgsCaINdtOrhb%2FNYipaL4bo0j2b8sWRud9ECapAOLJFMtd%2Bv3N7IcChmiT772hl1sN0tG5Wx2NZ%2BPQF2K%2B5kQCsejMQpoJqhKUdflpMTpdDJSDSs%2BYyTt3ZJlGVZsiVrcOkrgUi6JUgwuxUBM92IuhZCTqy%2Bs2GQ07SD1vw4pBZKch6gPBgidxiEZf0JHRz%2BkI%2FdgFTZcN4F3OU5ldnnrY4190iVTYAg74wqI9Al%2FVaqnSG%2B0a7T7ej7%2F%2FWMTyXf7fTWoPu72rFgTYewor72j1mLcYTzpGu9ub35zo%2FLRtgZixvZ18JpSppbj8Yg%2F%2BHhskI5g%2BbMCt5hgbTQQp8BWF4sukuyHFl8s6zwrPHOxFQX5d4AFf6H85BPkh6y13VTe6PrH%2FxxHN3gL6Xx3V9HNQPWtMkVwpNElVuyqzv9TC0YrjTGf2b%2Fo8%2ByN8Q%2FXESHlhabYIls9RvozRE7GX9%2F96ic%3D&RelayState=s2779883af10b700fe434e0ad5ef20cc252e6653fd&SigAlg=http%3A%2F%2Fwww.w3.org%2F2000%2F09%2Fxmldsig%23rsa-sha1&Signature=lb0ESfQi2YoPlxRuQ0A5R%2B4huVErf4NxQFK3cQm0lZhCB4HRpM8THZ8Dj9n%2FwPAFkQDc5yMMsx0WS7WIxrDhP%2BzTKf0fieOG3KywfwN3d3R1bTo8ek8loMUT1g9hF%2BF4Guyy683nzDnMnOgRNAzZ84nqFlkL3gMGklaGU3q98%2BXxz2zU2sLwXln2Xea4ubjTlLb2jD3JPElnJB88iRKWgiyWA1mErjgsDTcRD%2BQsYJ3M2YyVhmkU1tM5L91FFyc%2FajK5jP48mPFNoKU35y9VTft9QRqXKKOtGdMRg9aKXVJNGJFDKN8XE%2ByY75g7P9nBkpQsvXkVpdLZLPfrai6iKw%3D%3D)*. Na tomto portáli nájdu aj Čestné vyhlásenie k žiadosti o ošetrovné. Po vyplnení a odoslaní budú formuláre automaticky doručené do elektronickej schránky Sociálnej poisťovne.*

*Oba spôsoby zaslania elektronického webového formulára sú dostupné aj cez portál elektronických služieb Sociálnej poisťovne tu:*[*e-Formuláre – Žiadosť o pandemické ošetrovné*](https://eformulare.socpoist.sk/sluzby/ziadost-o-pandemicke-ocr)*. Klient si len vyberie, či sa chce prihlásiť s elektronickým občianskym preukazom (Prihlásenie s eID) alebo bez neho (Prihlásenie bez eID).*

*Takto môžete o ošetrovné žiadať z pohodlia svojho domova, ušetriť si čas i energiu a získať dávku čo najskôr.“.*